ODLOČBA SVETA

z dne 25. maja 2009

o sprejetju dodatnega raziskovalnega programa, ki ga bo za Evropsko skupnost za atomsko energijo izvajalo Skupno raziskovalno središče

(2009/410/Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti za atomsko energijo in zlasti člena 7 Pogodbe,

ob upoštevanju predloga Komisije, podanega po posvetovanju z Znanstveno-tehničnim odborom,

ob upoštevanju naslednjega:

V okviru Evropskega raziskovalnega prostora je bil reaktor z visokim pretokom v Pettnu (v nadaljnjem besedilu „HFR“) pomembno sredstvo, ki je na voljo Skupnosti, da prispeva k znanosti o materialih in testiranju materialov, nuklearni medicini ter raziskovanju varnosti na področju jedrske energije in bo to še nekaj časa ostal.

Delovanje HFR se je v letu 2008 nadaljevalo brez dodatnega raziskovalnega programa, medtem pa se je prizadevalo, da bi delovanje in uporabo HRF postavili na neodvisno in trajnejšo pravno podlago. Ker so bila ta prizadevanja neuspešna, je treba v okviru novega dodatnega raziskovalnega programa zagotoviti nadaljnjo finančno podporo.

Glede na stalno potrebo po HFR kot nenadomestljivi infrastrukturi za raziskave Skupnosti na področju izboljšanja varnosti obstoječih jedrskih reaktorjev, zdravja, vključno z razvojem medicinskih izotopov za odgovore na vprašanja medicinskih raziskav, jedrske fuzije, osnovnih raziskav in usposabljanja ter ravnanja z odpadki, vključno z možnostjo preučevanja varnostnega obnašanja jedrskega goriva za novo generacijo reaktorskih sistemov, se mora njegovo delovanje v skladu s tem dodatnim raziskovalnim programom nadaljevati do leta 2011.

Zaradi posebnega interesa za nadaljnje delovanje HFR naj bi Belgija, Francija in Nizozemska, kot so navedle, financirale ta program s finančnimi prispevki v splošni proračun Evropske unije v obliki namenskih prejemkov.

SPREJEL NASLEDNJO ODLOČBO:

Člen 1

Dodatni raziskovalni program za delovanje reaktorja z visokim pretokom v Pettnu (HFR) (v nadaljnjem besedilu „program“) s cilji, ki so določeni v Prilogi I, se sprejme za triletno obdobje, ki se začne 1. januarja 2009.

Člen 2

Finančni prispevek, kakor je bil ocenjen, da je potreben za izvajanje programa, znaša 34,992 milijona EUR. Razčlenitev tega zneska je navedena v Prilogi II. Ta prispevek se šteje za namenske prejemke v skladu s členom 18(2) Uredbe Sveta (ES, Euratom) št. 1605/2002 (2).

Člen 3

1. Komisija je pristojna za upravljanje programa. V ta namen se obrne na službe Skupnega raziskovalnega središča.

2. O izvajanju programa se obvesti nadzorni svet Skupnega raziskovalnega središča.

Člen 4

Komisija vsako leto do 15. septembra Evropskemu parlamentu in Svetu predloži poročilo o izvajanju te odločbe.

Člen 5

Ta odločba začne veljati na dan objave v Uradnem listu Evropske unije.

Uporablja se od 1. januarja 2009.

Člen 6

Ta odločba je naslovljena na države članice.

(1) UL L 312, 30.11.2007, str. 29.

(2) Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL L 248, 16.9.2002, str. 1).

omogočiti raziskovalnim inštitutom, da učinkovito uporabljajo HFR na različnih področjih: izboljšanje varnosti obstoječih jedrskih reaktorjev, zdravje, vključno z razvojem medicinskih izotopov za odgovore na vprašanja medicinskih raziskav, jedrska fuzija, osnovne raziskave in usposabljanje ter ravnanje z odpadki, vključno z možnostjo preučevanja varnostnega obnašanja jedrskega goriva za novo generacijo reaktorskih sistemov.

zagotoviti varno in zanesljivo delovanje reaktorja z visokim pretokom v Pettnu (HFR), da bi zagotovili razpoložljivost nevtronskega toka v raziskovalne namene;

ZNANSTVENI IN TEHNIČNI CILJI

PRILOGA II

RAZČLENITEV PRISPEVKOV

Prispevke za program bodo zagotovile Belgija, Francija in Nizozemska.

Razčlenitev teh prispevkov je naslednja:

Belgija: 1,2 milijona EUR

Francija: 0,9 milijona EUR

Nizozemska: 32,892 milijona EUR

Skupaj: 34,992 milijona EUR

Ti prispevki se vplačajo v splošni proračun Evropske unije in se dodelijo temu programu. Z delom prispevkov za ta dodatni program se lahko krijejo tudi odhodki, nastali zaradi delovanja HFR v letu 2008, in sicer v skladu z delovnim programom, o katerem se dogovorijo države, ki zagotovijo prispevke, in Komisija.

Ti prispevki so fiksni in neprilagodljivi, kar zadeva variacije stroškov delovanja in vzdrževanja.